మనస్సాక్షి తీర్పుకి తిరుగేలేదు.. | సోపతి | www.NavaTelangana.com
మనస్సాక్షి తీర్పుకి తిరుగేలేదు..
మనం తప్పు చేసినప్పటికీ ఎదుటివాళ్ళే తప్పు చేశారని బలంగా వాదిస్తాం. కాని మన మనసు మాత్రం ఆ తప్పు మనమే చేశామని పదే పదే చెబుతుంది. అయినప్పటికీ మనం మూర్ఖంగా ప్రవర్తిస్తాం. అయితే చేసిన తప్పుకు బయటి ప్రపంచం నుంచి మనం శిక్ష తప్పించుకోవచ్చేమోగానీ మన మనసు విధించే శిక్ష నుంచి మాత్రం తప్పించుకోలేం అని ఎంతో హృద్యంగా తెలియజేసిన చిత్రం 'మరుపక్కమ్‌'. మనస్సాక్షి ఇచ్చే తీర్పుకి తిరుగే ఉండదని, ఎలాంటి వారైనా ఈ శిక్షను అనుభవించాల్సిందేనని తెలిపే క్రమంలో కుటుంబ అనుబంధాలను వెండితెరపై ఆవిష్కరించిన తీరు ప్రేక్షకులను ఆద్యంతం మంత్రముగ్దుల్ని చేస్తుంది.
'మరుపక్కమ్‌' కథ..
ఆరోగ్య పరిస్థితి బాగోలేని తండ్రి వెంబు అయ్యర్‌ (శివకుమార్‌)ను చూసేందుకు కొడుకు అంబి (శేఖర్‌) ఢిల్లీ నుంచి తమిళనాడు రాష్ట్రంలోని కుంభకోణంకు వస్తాడు. ఉలుకూ పలుకూ లేకుండా ఇంట్లో మంచానికే పరిమితమైన తండ్రి తీరు చూసి అంబి ఎంతో బాధపడతాడు. ఓ జీవచ్ఛవంలా ఉన్న తండ్రిని చూస్తున్నప్పుడు ఆయన తాలూకా పూర్వ వైభవం అంబికి గుర్తుకొస్తుంది. సంస్కృతి, సంప్రదాయాలకు, పూజలకు నెలవైన కుటుంబంలో జన్మించి, వేద జ్ఞానంతో పలువురికి విద్య నేర్పిస్తూ కుంభకోణంలో మంచి పేరు, గుర్తింపు తెచ్చుకున్న రోజులన్ని అంబి కంటి ముందు దొర్లిపోతుంటాయి. తన తండ్రికి ఇలాంటి పరిస్థితి రావడానికి కారణం తానే అని అంబి కుమిలిపోతాడు. ఆ పరిస్థితికి దారి తీసిన కారణాన్ని గుర్తు చేసుకుంటాడు.
ఢిల్లీలో ఉద్యోగం చేస్తున్న తరుణంలో అంబి ఓ క్రిస్టియన్‌ అమ్మాయి స్వీటీ (యువశ్రీ)ని ప్రేమిస్తాడు. పెద్దల అనుమతితో పెళ్ళి చేసుకోవాలని ఆ అమ్మాయిని తీసుకుని కుంభకోణం వస్తాడు. స్వీటీతో అంబి ఇంటికొచ్చే సమయానికి ఇంట్లో ఓ పెద్ద హోమం జరుగుతుంటుంది. అంబితో వచ్చిన అమ్మాయి ఎవరూ అంటూ అప్పటికే వీధిలో వాళ్ళు గుసగుస లాడుకుంటారు. ఎంతో ఏకాగ్రతతో హోమం చేస్తున్న వెంబు అయ్యర్‌కి ఇంటికొచ్చిన అంబిని, పక్కనే ఉన్న స్వీటీని చూడగానే కోపంతో ముఖ కవళికలు మారిపోతాయి. హోమం తర్వాత మీకు కాబోయే కోడలు అంటూ తల్లిదండ్రులకు అంబి పరిచయం చేస్తాడు. మన కులం, మతం కాని అమ్మాయిని ఇంటికి తీసుకురావడం మహాపరాధం. అలాంటిది ఆ అమ్మాయితో పెళ్ళి చేయమని మమ్మల్ని అడుగుతావా?, మా పరువు, ప్రతిష్టని మంటగలిపావ్‌ అంటూ కొడుకుని వెంబు అయ్యర్‌ నానా మాటలు అంటాడు. ఆ అమ్మాయే కావాలంటే మమ్మల్ని మరచిపో అంటూ ముఖమ్మీద తలుపేస్తాడు. ఇదంతా చూసిన స్వీటీ ఘోర అవమానంగా భావిస్తుంది. ఇంత అవమానం జరిగిన తర్వాత ఒక్కక్షణం కూడా ఇక్కడ ఉండటానికి వీల్లేదంటూ అంబిని తీసుకుని ఢిల్లీ వెళ్ళిపోతుంది. ఢిల్లీ వెళ్ళి పోయిన అంబి, స్వీటీలు రిజిష్ట్రర్‌ మ్యారేజ్‌ చేసుకుంటారు.
రోజులు గడుస్తున్న తరుణంలో ఓ రోజు అంబికి ఉత్తరం వస్తుంది. ఆ ఉత్తరంలో ఇప్పటికైనా ఆ అమ్మాయే కావాలంటే అక్కడే ఉండు.. తల్లిదండ్రులు కావాలంటే ఇంటికి రా.. అని రాసి ఉంటుంది. అది చూసి స్వీటీకి విపరీతమైన కోపం వస్తుంది. ఇప్పటికీ మీ అమ్మానాన్నల మనసు మారలేదు. వాళ్ళు రాసినట్టు నేను కావాలో, వాళ్ళు కావాలో నువ్వే నిర్ణయించుకో అంటూ అంబిని ఆవేశంగా అడుగుతుంది. ఇద్దరి మధ్య మాటా మాటా పెరుగుతుంది. ఇద్దరి అహంభావం దెబ్బతింటుంది. దీంతో స్వీటీని వదిలి అంబి వేరే ప్రాంతంలో నివసిస్తుంటాడు. స్వీటీని కొడుకు వదిలేశాడనే విషయం వెంబు అయ్యర్‌కి తెలిసి షాక్‌కి గురవుతాడు. ఆ షాక్‌ కారణంగా మతి స్థిమితం కోల్పోయి ఇంట్లో మంచానికే పరిమితమైపోతాడు. క్రమం తప్పకుండా డాక్టర్‌ పరీక్షలు చేస్తూ, మందులు వాడుతున్నా వెంబు అయ్యర్‌ ఆరోగ్య పరిస్థితిలో కించిత్‌ మార్పు కూడా రాదు. అనారోగ్యంతో ఉన్న తండ్రిని బాగు చేసుకునేందుకు అంబి కుంభకోణం వస్తాడు.
చాలా రోజుల తర్వాత అంబి ఊరికి వచ్చాడని తెలుసుకుని స్నేహితుడు మూర్తి కలవడానికి వస్తాడు. కుశల ప్రశ్నల తర్వాత తండ్రి ఆరోగ్యం గురించి అంబి బాధపడుతుంటే మూర్తి ఓదారుస్తాడు. అయితే వెంబు అయ్యర్‌ ఉన్నట్టుండి తనలో తాను మాట్లాడుకోవడం, అవయమ్‌ అనే పేరుని మాటి మాటికి తల్చుకోవడం చూసిన మూర్తి ఆలోచనలో పడతాడు. అంబిని బయటికి తీసుకొచ్చి, అవయమ్‌ ఎవరని అడిగితే, మా నాన్న తొలి భార్య అని చెబుతాడు.
అవయమ్‌ (రాధ)ని వెంబు అయ్యర్‌ పెళ్ళి చేసుకుంటాడు. అవయమ్‌ అద్భుత సౌందర్యవతే కాదు చక్కగా పాడుతుంది. అలాగే చూడ ముచ్చటగా నృత్యమూ చేస్తుంది. ఆమె నృత్యానికి తగ్గట్టుగా వెంబు పాటలు కూడా పాడతాడు. వీళ్ళిద్దరికి ఒకరంటే మరొకరికి విపరీతమైన ప్రేమ, అభిమానం. అయితే కోడలు పాటలు పాడటం, నృత్యం చేయటం వెంబు అమ్మకి అస్సలు ఇష్టం ఉండదు. దీంతో ఇద్దరికీ తరచూ గొడవ జరుగుతుంటుంది. అలాంటిది ఓ రోజు జరిగిన గొడవతో అవయమ్‌కి కోర్టు ద్వారా వెంబు విడాకుల నోటీసు ఇప్పిస్తాడు. విడాకులు ఎందుకు తీసుకుంటున్నారని న్యాయమూర్తి అడిగితే, నా భార్య ప్రవర్తన సరిగా లేదని, నలుగురితో తిరుగుతుందని వెంబు చెబుతాడు. ప్రేమించిన భర్త నలుగురిలో తన గురించి చెడుగా చెప్పడాన్ని అవమరు తట్టుకోలేకపోతుంది. అక్కడ్నుంచి మద్రాస్‌ వెళ్ళిపోతుంది. చిత్రలేఖ పేరుతో నృత్యకారిణిగా మంచి పేరు తెచ్చుకుంటుంది.
గతం అంతా తెలుసుకున్న మూర్తి, మీ నాన్న అనారోగ్య సమస్య నుంచి బయటపడే పరిష్కారం దొరికిందని అంబితో చెబుతాడు. ప్రేమించిన భార్య అవయమ్‌కి ద్రోహం చేశాననే అపరాధ భావం మీ నాన్న మనసులో బలంగా ఉంది. బయటి ప్రపంచానికి నేనేమీ తప్పు చేయలేదని గాంభీర్యంగా ఉన్నా ఆయన మనస్సాక్షి మాత్రం నువ్వు ఘోరమైన, క్షమించరాని తప్పు చేశావంటూ పదే పదే హెచ్చరిస్తూనే ఉంది. ఆ అపరాధ భావానికి, నువ్వు స్వీటీని వదిలేశావనే విషయం తోడై షాక్‌కి గురి చేసింది. ఆయన మనస్సాక్షి ఇచ్చిన తీర్పు ఫలితమే ఈ మానసిక వేదన అని చెప్పాడు.
ఈ సమస్య నుంచి మీ నాన్న బయటపడాలంటే మీ మొదటి అమ్మను ఇక్కడికి తీసుకురావాలని చెబుతాడు. నాన్న బాగుండాలని అంబి ఈ విషయాన్ని ముక్కుసూటిగా రెండో అమ్మ జానకీకి చెబితే, ఆమె ససేమిరా అని నిరాకరిస్తుంది. ఆమె ఇక్కడికి వస్తే తాను చచ్చిపోతానని కోపంగా చెబుతుంది. ఈ విషయం తెలుసుకుని అంబిని మూర్తి అరుస్తాడు. ఇలాంటి విషయాన్ని చెప్పేటప్పుడు ఎదుటివాళ్ళకి అర్థమయ్యేలా, వారి మనసు నొప్పించకుండా చూసుకోవాలంటాడు. రోజు రోజుకి వెంబు అయ్యర్‌ ఆరోగ్యం క్షీణిస్తుంటుంది. ఓ రోజు డాక్టర్‌ కూడా కొన్ని గంటలు మాత్రమే బతుకుతాడని తేల్చి చెబుతాడు. ఈ విషయం తెలిసి ఓ పూజారి తులసి తీర్థాన్ని అంబి చేతికి ఇస్తాడు. ఏ క్షణంలోనైనా చనిపోతాడని తెలిసినప్పటికీ తండ్రి బాధను మాత్రం తీర్చలేని నిస్సహాయ స్థితిలో ఉన్నానని అంబి కుమిలిపోతుంటాడు. ఇలాంటి తరుణంలో తన తప్పు ఏమిటో తెలుసుకున్న స్వీటీ క్రిస్టియన్‌ మతాన్ని వదిలేసి పూర్తి బ్రాహ్మణ స్త్రీగా మారిపోయి అంబి ఇంటికొస్తుంది. స్వీటీ మారిన తీరుతోపాటు ఇటువంటి సమయంలో రావడం అంబికి కొంత ఊరటనిస్తుంది. క్షణం ఒక యుగంలా గడుస్తున్న తరుణంలో స్నేహితుడు మూర్తి అవయమ్‌ను తీసుకొస్తాడు. వెంబు అయ్యర్‌ దీనస్థితి చూసి అవయమ్‌ కంట తెడిపెడుతుంది. అవయమ్‌ భర్త చేతిని పట్టుకుని ఎప్పటికీ తోడుగా ఉంటాననే ధైర్యాన్ని ఇవ్వడంతో వెంబు అయ్యర్‌ కన్నీంటి పర్యంతమవుతాడు. వెంబు అయ్యర్‌ కోలుకున్నాడని అందరూ ఆనందపడుతుంటే, రెండో భార్య జానకీ మాత్రం 'మరి నా పరిస్థితి ఏమిటన్నట్టు' ఆందోళనగా, అయోమయంగా చూస్తుండటంతో సినిమా ముగుస్తుంది.
అసమాన ప్రతిభావంతులు
దర్శకుడు కె.ఎస్‌.సేతుమాధవన్‌, శివకుమార్‌, రాధ, జయభారతి వంటి అసమాన ప్రతిభావంతుల కలయికలో 'మరుపక్కమ్‌' తెరకెక్కింది. తాను రాసిన 'ఉచి వెయ్యిల్‌' తమిళ నవల ఆధారంగానే ఈ చిత్రాన్ని నిర్మాత ఇందిరా పార్థసారథి నేషనల్‌ ఫిల్మ్‌ డెవలప్‌మెంట్‌ కార్పొరేషన్‌తో కలిసి నిర్మించారు. కథానుగుణంగా శివకుమార్‌, రాధ, జయభారతిల మధ్య వచ్చే సన్నివేశాలు, ఆయా సన్నివేశాల్లో వారి హావభావాలు ప్రేక్షకులను మంత్రముగ్దుల్ని చేస్తాయి. ఎల్‌. వైద్యనాథన్‌ సంగీతం సినిమాకి ప్రాణం పోసింది. ముఖ్యంగా నేపథ్య సంగీతం మనసు పొరల్ని తడుముతుంది. వసంత్‌ కుమార్‌ కెమెరా పనితనం, వెంకటరామన్‌ ఎడిటింగ్‌ ప్రతిభ సినిమాకి ప్రధాన బలమయ్యాయి. 1990లో రూపొందిన ఈ చిత్రం 38వ జాతీయ చలన పురస్కారాల్లో మూడు అవార్డులను కైవసం చేసుకుంది. జాతీయ ఉత్తమ చిత్రంగానే కాకుండా ఉత్తమ స్క్రీన్‌ప్లే, స్పెషల్‌ జ్యూరీ ఉత్తమ నటి (జయభారతి) విభాగంలోనూ అవార్డులు లభించాయి. కేవలం 14 రోజుల్లో ఈ చిత్రాన్ని నిర్మించడం ఓ విశేషమైతే, జాతీయ చలన చిత్ర పురస్కారాల్లో జాతీయ ఉత్తమ చిత్రంగా నిలిచిన తొలి తమిళ చిత్రం కావడం మరో విశేషం. దర్శకుడు సేతుమాధవన్‌ గౌరవార్థం 2013లో ఈ చిత్రాన్ని ఇంటర్నేషనల్‌ ఫిల్మ్‌ ఫెస్టివల్‌ ఆఫ్‌ ఇండియా వేడుకల్లో ప్రదర్శించారు.
manassakshi teerpuki tirugeledu.. | sopati | www.NavaTelangana.com
manassakshi teerpuki tirugeledu..
manam tappu chesinappatiki edutivalle tappu chesarani balangaa vaadistaam. kaani mana manasu maatram aa tappu maname chesamani pade pade chebutundi. ayinappatiki manam moorkhamgaa pravartistaam. ayithe chesina tappuku bayati prapancham nunchi manam shiksha tappinchukovachemoga mana manasu vidhinche shiksha nunchi maatram tappinchukolem ani entho hrudyamgaa teliyajesina chitram 'marupakkamme'. manassakshi iche teerpuki tiruge undadani, elanti varaina ee shikshanu anubhavinchaalsindenani telipe kramamlo kutumba anubandhaalanu venditerapai aavishkarinchina teeru prekshakulanu aadyantam mantramugdulni chestundi.
'marupakkamme' katha..
aarogya paristhiti bagoleni tandri vembu ayyari (sivakumare)nu chusenduku koduku ambi (shekharm) dhilli nunchi tamilanadu rashtramloni kumbhakonanku vastaadu. ulukuu palukuu lekunda intlo manchaanike parimitamaina tandri teeru chusi ambi entho badhapadatadu. oo jeevachchavamlaa unna tandrini chustunnappudu aayana taluka puurva vaibhavam ambiki gurtukostundi. samskruti, sampradaayaalaku, poojalaku nelavaina kutumbamlo janminchi, vedha ghnaanamtho paluvuriki vidya nerpistuu kumbhakonamlo manchi paeru, gurtimpu tecchukunna rojulanni ambi kanti mundu dorlipotuntaayi. tana tandriki ilanti paristhiti raavadaaniki kaaranam taane ani ambi kumilipotadu. aa paristhitiki daari teesina kaaranaanni gurtu chesukuntadu.
dhilleelo udyogam chestunna tarunamlo ambi oo cristianni ammai sweety (yuvashree)ni premistaadu. peddala anumatitho pelli chesukovalani aa ammayini teesukuni kumbhakonam vastaadu. sweeteetho ambi intikoche samayaniki intlo oo pedda homam jarugutuntundi. ambitho vachina ammai evaruu antuu appatike veedhilo vaallu gusagusa laadukuntaaru. entho ekagratatho homam chestunna vembu ayyareki intikochina ambini, pakkane unna sweeteeni chudagaane kopamtho mukha kavalikalu maaripotaayi. homam tarvaata meeku kaboye kodalu antuu tallidandrulaku ambi parichayam chestaadu. mana kulam, matham kaani ammayini intiki teesukuraavadam mahaparadham. alantidi aa ammayitho pelli cheyamani mammalni adugutava?, maa paruvu, pratishtani mantagalipave antuu kodukuni vembu ayyari nana maatalu antaadu. aa ammaye kavalante mammalni marachipo antuu mukhammeeda talupestaadu. idantaa chusina sweety ghora avamaanamgaa bhaavistundi. inta avamanam jarigina tarvaata okkakshanam kuudaa ikkada undataaniki veelledantu ambini teesukuni dhilli vellipotundi. dhilli velli poyina ambi, sweeteelu resishtrirsi marrege chesukuntaru.
rojulu gadustunna tarunamlo oo roju ambiki uttaram vastundi. aa uttaramlo ippatikaina aa ammaye kavalante akkade undu.. tallidandrulu kavalante intiki raa.. ani rasi untundi. adhi chusi sweeteeki vipareetamaina kopam vastundi. ippatikee mee ammaanaannala manasu maaraledu. vaallu rasinattu nenu kaavaalo, vaallu kaavaalo nuvve nirnayinchuko antuu ambini aavesamgaa adugutundi. iddari madhya mata mata perugutundi. iddari ahambhavam debbatintundi. deentho sweeteeni vadili ambi vere praantamlo nivasistuntaadu. sweeteeni koduku vadilesadane vishayam vembu ayyareki telisi shakyni guravutaadu. aa shaky kaaranamgaa mathi sthimitam kolpoi intlo manchaanike parimitamaipotaadu. kramam tappakunda dactor pareekshalu chestu, mandulu vaadutunnaa vembu ayyari aarogya paristhitilo kinchith maarpu kuudaa raadu. anaarogyamtho unna tandrini baagu chesukunenduku ambi kumbhakonam vastaadu.
chala rojula tarvaata ambi ooriki vachaadani telusukuni snehitudu muurti kalavadaaniki vastaadu. kusala prasnala tarvaata tandri aarogyam gurinchi ambi badhapadutunte muurti odaarustaadu. ayithe vembu ayyari unnattundi tanalo taanu matladukovadam, avayam ane paeruni maati maatiki talchukovadam chusina muurti aalochanalo padataadu. ambini bayatiki teesukochi, avayam evarani adigithe, maa naanna toli bharya ani chebutaadu.
avayam (raadha)ni vembu ayyari pelli chesukuntadu. avayam adbhuta soundaryavate kaadu chakkaga paadutundi. alaage chuda muchhatagaa nrutyamuu chestundi. aame nrutyaaniki taggattugaa vembu paatalu kuudaa paadataadu. veelliddariki okarante marokariki vipareetamaina prema, abhimanam. ayithe kodalu paatalu paadatam, nrutyam cheyatam vembu ammaki assalu ishtam undadu. deentho iddarikee tarachuu godava jarugutuntundi. alantidi oo roju jarigina godavatho avayameki kortu dwara vembu vidaakula notisu ippistaadu. vidaakulu enduku teesukuntunnarani nyaayamuurti adigithe, naa bharya pravartana sarigaa ledani, naluguritho tirugutundani vembu chebutaadu. preminchina bharta nalugurilo tana gurinchi chedugaa cheppadaanni avamaru tattukolekapotundi. akkadnunchi madrasse vellipotundi. chitralekha paerutho nrutyakaarinigaa manchi paeru tecchukuntundi.
gatam antaa telusukunna muurti, mee naanna anarogya samasya nunchi bayatapade parishkaaram dorikindani ambitho chebutaadu. preminchina bharya avayameki droham chesanane aparadha bhavam mee naanna manasulo balangaa undi. bayati prapanchaaniki nenemi tappu cheyaledani gaambheeryamgaa unna aayana manassakshi maatram nuvvu ghoramaina, kshamincharaani tappu chesavantu pade pade hecharistune undi. aa aparadha bhavaniki, nuvvu sweeteeni vadilesavane vishayam thodai shakyni guri chesindi. aayana manassakshi ichina teerpu phalitame ee maanasika vedana ani cheppaadu.
ee samasya nunchi mee naanna bayatapadalante mee modati ammanu ikkadiki teesukuraavaalani chebutaadu. naanna bagundalani ambi ee vishayaanni mukkusuutigaa rendo amma jaanakeeki chebithe, aame sasemira ani niraakaristundi. aame ikkadiki vaste taanu chachipotanani kopanga chebutundi. ee vishayam telusukuni ambini muurti arustaadu. ilanti vishayaanni cheppetappudu edutivaallaki arthamayyela, vaari manasu noppinchakundaa chusukovalantadu. roju rojuki vembu ayyari aarogyam ksheenistuntundi. oo roju dactor kuudaa konni gantalu matrame batukutaadani telchi chebutaadu. ee vishayam telisi oo poojaari tulasi teerthaanni ambi chetiki istaadu. e kshanamloonainaa chanipotadani telisinappatiki tandri baadhanu maatram teerchaleni nissahaya sthitilo unnaanani ambi kumilipotuntadu. ilanti tarunamlo tana tappu emito telusukunna sweety cristianni mataanni vadilesi puurti brahmana streegaa maripoi ambi intikostundi. sweety maarina teeruthopaatu ituvanti samayamlo ravadam ambiki kontha ooratanistundi. kshanam oka yugamla gadustunna tarunamlo snehitudu muurti avayamenu teesukostaadu. vembu ayyari deenasthiti chusi avayam kanta tedipedutundi. avayam bharta chetini pattukuni eppatiki thodugaa untaanane dhairyanni ivvadamtho vembu ayyari kanneenti paryantamavutaadu. vembu ayyari kolukunnadani andaruu aanandapadutunte, rendo bharya jaanaki maatram 'mari naa paristhiti emitannattu' aandolanagaa, ayomayamgaa chustundatamto sinima mugustundi.
asamana pratibhaavantulu
darsakudu ke.esi.setumadhavankam, sivakumare, raadha, jayabharati vanti asamana pratibhaavantula kalayikalo 'marupakkamme' terakekkindi. taanu raasina 'uchi veyyilli' tamila navala aadhaaramgaane ee chitraanni nirmaata indira paarthasaarathi neshanalne fillem devalapmente kaarporeshannitho kalisi nirminchaaru. kathaanugunamgaa sivakumare, raadha, jayabhaaratila madhya vache sannivesaalu, aayaa sannivesaallo vaari haavabhaavaalu prekshakulanu mantramugdulni chestayi. eli. vaidyanathane sangeetam sinimaki praanam posindi. mukhyamgaa nepathya sangeetam manasu poralni tadumutundi. vasanta kumare kemera panitanam, venkataramanni editingi pratibha sinimaki pradhaana balamayyai. 1990loo roopondina ee chitram 38va jaateeya chalana puraskaaraallo moodu avaardulanu kaivasam chesukundi. jaateeya uttama chitramgaane kakunda uttama screenple, speshalle juri uttama nati (jayabharati) vibhaagamloonuu avaardulu labhinchayi. kevalam 14 rojullo ee chitraanni nirminchadam oo visheshamaithe, jaateeya chalana chitra puraskaaraallo jaateeya uttama chitramgaa nilichina toli tamila chitram kaavadam maro visesham. darsakudu setumadhavankam gouravaartham 2013loo ee chitraanni internationalsi fillem festivalli aff india vedukallo pradarsinchaaru.